CELEX: 32016H0688
Language: sl
Date: 2016-05-02 00:00:00
Title: Priporočilo Komisije (EU) 2016/688 z dne 2. maja 2016 o spremljanju in upravljanju prisotnosti dioksinov in PCB v ribah in ribiških proizvodih iz baltske regije (Besedilo velja za EGP)

4.5.2016   
               
               
                  SL
               
               
                  Uradni list Evropske unije
               
               
                  L 118/16
               
            PRIPOROČILO KOMISIJE (EU) 2016/688
      z dne 2. maja 2016
      o spremljanju in upravljanju prisotnosti dioksinov in PCB v ribah in ribiških proizvodih iz baltske regije
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije in zlasti člena 292 Pogodbe,
      ob upoštevanju naslednjega:
      
                  (1)
               
               
                  Uredba Komisije (ES) št. 1881/2006 (1) določa mejne vrednosti dioksinov ter vsote dioksinov, dioksinom podobnih PCB in dioksinom nepodobnih PCB v ribah in ribiških proizvodih. V navedeni uredbi so določena odstopanja za Finsko, Švedsko in Latvijo v zvezi z dajanjem na njihove domače trge za prehrano ljudi lososa iz prostega ulova, sleda iz prostega ulova, večjega od 17 cm, zlatovčice iz prostega ulova, rečnega piškurja iz prostega ulova, postrvi iz prostega ulova in proizvodov iz teh rib iz baltske regije, ki presegajo mejno vrednost.
               
            
                  (2)
               
               
                  Nekatere ribe in ribiški proizvodi iz baltske regije redno presegajo mejne vrednosti. Nadzor vseh serij rib in ribiških proizvodov za ugotavljanje skladnosti z mejnimi vrednostmi ni mogoč. Zato je bil pripravljen seznam rib iz baltske regije, za katere se lahko pričakuje neskladnost, da se zagotovi dajanje na trg samo tistih rib in ribiških proizvodov, ki so skladni z zakonodajo EU. Ta seznam je bil pripravljen na podlagi razpoložljivih podatkov in ga je treba redno posodabljati. V zvezi z ribami in ribiškimi proizvodi iz baltske regije, za katere ni mogoče zagotoviti skladnosti na podlagi razpoložljivih podatkov o prisotnosti, so bili določeni posebni ukrepi za obvladovanje tveganja za zagotovitev, da se na trg dajo samo ribe in ribiški proizvodi, ki so skladni z zakonodajo EU.
               
            
                  (3)
               
               
                  Še naprej je treba spremljati prisotnost dioksinov in PCB v ribah in ribiških proizvodih iz baltske regije. Primerno je priporočiti najmanjše število vzorcev rib in ribiških proizvodov, ki se usklajeno analizirajo na podlagi količine ulova –
               
            SPREJELA NASLEDNJE PRIPOROČILO:
      
                  1.
               
               
                  Danska, Nemčija, Poljska, Latvija, Estonija, Litva, Finska in Švedska bi morale ob aktivnem sodelovanju nosilcev živilske dejavnosti spremljati prisotnost dioksinov, dioksinom podobnih PCB in dioksinom nepodobnih PCB v ribah in ribiških proizvodih iz baltske regije, kot so jetra, v skladu s Prilogo I k temu priporočilu.
               
            
                  2.
               
               
                  Za zagotovitev, da so vzorci reprezentativni za vzorčeno serijo, bi morale države članice in nosilci živilske dejavnosti uporabiti postopke vzorčenja, določene v Uredbi Komisije (EU) št. 589/2014 (2).
               
            
                  3.
               
               
                  Analitska metoda, ki se uporabi za spremljanje prisotnosti dioksinov, dioksinom podobnih PCB in dioksinom nepodobnih PCB, mora biti v skladu z merili iz Uredbe (EU) št. 589/2014.
               
            
                  4.
               
               
                  Države članice bi morale zagotoviti, da se rezultati analiz redno (vsakih šest mesecev) posredujejo agenciji EFSA v obliki za predložitev podatkov v skladu z njenimi navodili o standardnemu opisu vzorca (Standard Sample Description – SSD) za živila in krmo (3) ter dodatnimi posebnimi zahtevami agencije EFSA glede poročanja.
                  
                              —
                           
                           
                              Vzorce lahko sestavljajo posamezne ribe ali zbirni vzorci, toda v primeru zbirnih vzorcev morajo biti ribe enake velikosti in ulovljene v istem območju ali regiji ICES.
                           
                        Za baltskega sleda, lososa, (morsko) postrv in papalino se uporabljajo dodatne posebne zahteve glede poročanja (v običajni obliki poročanja zaenkrat še niso izrecno predvidene):
                  
                              —
                           
                           
                              območje ulova, po možnosti v območju ICES (če podatki o območju ICES niso na voljo, potem so sprejemljive druge navedbe, npr. območje FAO ali ime dela Baltskega morja). V primeru rib iz jezer ali rek se navede ime jezera ali reke.
                              Podatki, ki ne vsebujejo točne navedbe območja ulova, se lahko predložijo s čim bolj natančno navedbo kraja ulova.
                           
                        
                              —
                           
                           
                              Datum ulova
                           
                        
                              —
                           
                           
                              Velikost ribe/starost ribe/teža ribe
                              
                                          —
                                       
                                       
                                          Meritve velikosti rib je treba opraviti, kakor je določeno v Uredbi Sveta (ES) št. 2187/2005 (4). Najpomembnejša parametra sta velikost in teža. Če je starost znana, se lahko navede.
                                       
                                    
                        
                              —
                           
                           
                              Informacije o analizirani matrici (mišično meso, jetra …)
                           
                        
                              —
                           
                           
                              Vsebnost maščob v ribi/ribah iz vzorca
                           
                        
                              —
                           
                           
                              Informacije o predelavi (obrezane, prekajene ali kako drugače predelane)
                           
                        
                              —
                           
                           
                              Druge ustrezne informacije (npr. o vrsti vzorca v primeru, da v običajnih stolpcih ni mogoče navesti dovolj podrobnosti: npr. rezultati za posamezno ribo).
                           
                        
            
                  5.
               
               
                  Razpoložljivi podatki iz vzorcev, odvzetih od leta 2009 dalje, ki še niso bili vneseni v podatkovno bazo EFSA, bi se morali posredovati agenciji EFSA, pri čemer bi se morala čim bolj upoštevati oblika za predložitev podatkov EFSA.
               
            
                  6.
               
               
                  Glede na trenutne razpoložljive podatke so v Prilogi II navedene informacije o prisotnosti dioksinov, dioksinom podobnih PCB in dioksinom nepodobnih PCB v nekaterih vrstah rib določene starosti, velikosti in iz določene geografske regije (območje ICES), zlasti kar zadeva njihovo skladnost z mejno vrednostjo, določeno v Uredbi (ES) št. 1881/2006.
               
            
                  7.
               
               
                  Za zagotovitev, da se na trg EU dajo samo ribe in ribiški proizvodi, ki so v skladu z zakonodajo EU, se za ribe iz baltske regije priporoča uporaba ukrepov za obvladovanje tveganja iz Priloge III. Države članice iz točke 1 lahko sprejmejo nacionalne ukrepe za izvajanje priporočenih ukrepov za obvladovanje tveganja iz Priloge III.
               
            
         V Bruslju, 2. maja 2016
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5).
      
         (2)  Uredba Komisije (EU) št. 589/2014 z dne 2. junija 2014 o metodah vzorčenja in analitskih metodah za nadzor vsebnosti dioksinov, dioksinom podobnih PCB in dioksinom nepodobnih PCB v nekaterih živilih ter razveljavitvi Uredbe (EU) št. 252/2012 (UL L 164, 3.6.2014, str. 18).
      
         (3)  http://www.efsa.europa.eu/en/datex/datexsubmitdata.htm.
      
         (4)  Uredba Sveta (ES) št. 2187/2005 z dne 21. decembra 2005 o ohranjanju ribolovnih virov s tehničnimi ukrepi v Baltskem morju, Beltih in Øresundu, spremembah Uredbe (ES) št. 1434/98 in razveljavitvi Uredbe (ES) št. 88/98 (UL L 349, 31.12.2005, str. 1).
      
         PRILOGA I
         
                     1.
                  
                  
                     Najmanjše število vzorcev baltskega sleda (Clupea harengus membras), ki se priporoča za odvzem v letu 2016 za analizo prisotnosti dioksinov, dioksinu podobnih PCB in dioksinu nepodobnih PCB, po možnosti v območjih ICES 28-1, 28-2, 29, 30, 31 in 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Skupaj
                              
                           
                                 Sled
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     2.
                  
                  
                     Najmanjše število vzorcev papaline (Sprattus sprattus), ki se priporoča za odvzem v letu 2017 za analizo prisotnosti dioksinov, dioksinu podobnih PCB in dioksinu nepodobnih PCB, po možnosti v območjih ICES 29, 30, 31 in 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Skupaj
                              
                           
                                 Papalina
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     3.
                  
                  
                     Najmanjše število vzorcev lososa (Salmo salar) in postrvi (Salmo trutta, Oncorhynchus mykiss), ki se priporočata za odvzem v letu 2018 za analizo prisotnosti dioksinov, dioksinu podobnih PCB in dioksinu nepodobnih PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Skupaj
                              
                           
                                 Losos/postrv
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     4.
                  
                  
                     Najmanjše število vzorcev, ki se priporoča za letni odvzem v letih 2016, 2017 in 2018 za analizo prisotnosti dioksinov, dioksinu podobnih PCB in dioksinu nepodobnih PCB.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Skupaj
                              
                           
                                 Več vrst rib (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Trska (Gadus morhua), morska plošča (Pleuronectes platessa), rečni piškur (Lampetra fluviatilis), zlatovčice (Salvelinus sp.) androga (Blicca bjoerkna), jegulja (Anguilla Anguilla), ploščič (Abramis brama), iverka (Platichthys flesus), navadni ostriž (Perca fluviatilis), ščuka (Esox lucius), smuč (Sander lucioperca), rdečeoka (Rutilus rutilus), mala ozimica (Coregonus Albula), iglica (Belone belone), evropski snetec (Osmerus eperlanus), romb (Psetta maxima), ogrica (Vimba vimba), ozimice (Coregonus sp.) in mol (Merlangius merlangus).
      
      
         PRILOGA II
         
            Informacije o prisotnosti dioksinov, dioksinu podobnih PCB in dioksinu nepodobnih PCB v nekaterih vrstah rib določene starosti, velikosti in iz določene geografske regije (območje ICES), zlasti kar zadeva njihovo skladnost z mejno vrednostjo, določeno v Uredbi (ES) št. 1881/2006.
         
         1.   Velikost ribe
         
         Velikost katere koli ribe iz te priloge se meri, kakor je prikazano na spodnji sliki, od vrha glave do konca repne plavuti.
         2.   Najmanjša velikost nekaterih vrst rib, ki jih je dovoljeno loviti v baltski regiji iz trajnostnih razlogov (Uredba Sveta (ES) št. 2187/2005)
         
         
                     —
                  
                  
                     Losos (Salmo salar) (celotna baltska regija razen ICES 31): najmanjša velikost je 60 cm (ulov rib, ki tehtajo manj kot 2 kg, torej ni dovoljen)
                  
               
                     —
                  
                  
                     Losos (Salmo salar) (ICES 31): najmanjša velikost je 50 cm (ulov rib, ki tehtajo manj kot 2 kg, torej ni dovoljen)
                  
               
                     —
                  
                  
                     Morska postrv (Salmo trutta) (ICES 22, 23, 24 in 25 ter ICES 29, 30, 31 in 32): najmanjša velikost je 40 cm (ulov rib, ki tehtajo manj kot 2 kg, torej ni dovoljen)
                  
               
                     —
                  
                  
                     Morska postrv (Salmo trutta) (ICES 26, 27 in 28): najmanjša velikost je 50 cm (ulov rib, ki tehtajo manj kot 2 kg, torej ni dovoljen)
                  
               3.   Informacije o prisotnosti dioksinov, dioksinom podobnih PCB in dioksinom nepodobnih PCB v nekaterih vrstah rib določene starosti, velikosti in iz določene geografske regije (območje ICES)
         
         3.1   Baltski sled
         
         V ICES 22, 23, 24, 25, 26 in 27: Za baltski sled naj bi bile izpolnjene zahteve v zvezi z mejno vrednostjo ne glede na velikost.
         V ICES 28-1, 29, 30, 31 in 32: Za baltski sled ≤ 17 cm naj bi bile izpolnjene zahteve, za baltski sled > 17 cm pa se sumi, da zahteve niso izpolnjene.
         V ICES 28-2: Za baltski sled ≤ 21 cm naj bi bile izpolnjene zahteve, za baltski sled > 21 cm pa se sumi, da zahteve niso izpolnjene.
         3.2   Losos
         
         Losos iz ICES 22 in 23 prihaja iz severnega Atlantika in ne iz baltske regije, zato ni vključen v te sklepe glede prisotnosti dioksinov in PCB ter skupnih ukrepov za obvladovanje tveganja.
         Za losos < 2 kg naj bi bile izpolnjene zahteve (vendar njegov ulov ni dovoljen iz trajnostnih razlogov – skladno z Uredbo Sveta (ES) št. 2187/2005; najmanjša velikost 60 cm in za ICES 31: 50 cm).
         V ICES 24, 25, 26:
         
                     —
                  
                  
                     losos teže od 2 kg do 5,5 kg: po obrezovanju so zahteve izpolnjene (po obrezovanju približno 30 % nižja vsebnost dioksina/dioksinu podobnih PCB – samo v ICES 24, 25, 26),
                  
               
                     —
                  
                  
                     manjši losos (2–4 kg) ni obrezan: sumi se, da zahteve niso izpolnjene, čeprav se za večino lososa šteje, da so zahteve izpolnjene,
                  
               
                     —
                  
                  
                     večji losos (4–5,5 kg): za večino lososa se sumi, da zahteve niso izpolnjene;
                  
               
                     —
                  
                  
                     obrezan losos < 5,5 kg: zahteve so izpolnjene,
                  
               
                     —
                  
                  
                     losos obrezan in odstranjen trebušni del < 7,9 kg: zahteve so izpolnjene.
                  
               V ICES 27, 28, 29, 30, 31 in 32:
         
                     —
                  
                  
                     losos > 2 kg (večji od 60 cm): sumi se, da zahteve niso izpolnjene.
                  
               3.3   Postrv
         
         Za (morsko) postrv < 2 kg naj bi bile izpolnjene zahteve (vendar njen ulov ni dovoljen iz trajnostnih razlogov – skladno z Uredbo Sveta (ES) št. 2187/2005; Najmanjša velikost za ICES 22, 23, 24, 25, 29, 30, 31 in 32: 40 cm in za ICES 26, 27 in 28: 50 cm).
         V ICES 22, 23, 24, 25, 26:
         
                     —
                  
                  
                     (morska) postrv teže od 2 kg do 4,5 kg: po obrezovanju in odstranitvi trebušnega dela so zahteve izpolnjene,
                  
               
                     —
                  
                  
                     manjša (morska) postrv (2–4 kg): sumi se, da zahteve niso izpolnjene, čeprav se za večino (morske) postrvi šteje, da so zahteve izpolnjene,
                  
               
                     —
                  
                  
                     večja (morska) postrv: za večino (morske) postrvi se sumi, da zahteve niso izpolnjene.
                  
               V ICES 27, 28, 29, 30, 31 in 32:
         
                     —
                  
                  
                     za vse (morske) postrvi > 2 kg (večje od 40/50 cm) se sumi, da zahteve niso izpolnjene.
                  
               3.4   Papalina
         
         V območjih ICES 22, 23, 24, 25, 26, 27 in 28: zahteve naj bi bile izpolnjene.
         V območjih ICES 29, 30, 31 in 32: če so papaline manjše od 12,5 cm in mlajše od 5 let, se šteje, da so zahteve izpolnjene. Če so večje od 12,5 cm, se sumi, da zahteve niso izpolnjene.
         3.5   Jetra polenovke
         
         Sumi se, da zahteve niso izpolnjene.
         3.6   Rečni piškur
         
         V ICES 28: sumi se, da zahteve niso izpolnjene.
         V ICES 32: zahteve naj bi bile izpolnjene.
         3.7   Druge vrste rib
         
         Z zlatovčicami se ne trguje in za lokalni ulov velja odstopanje (Švedska/Finska).
         Za druge vrste rib naj bi bile zahteve izpolnjene.
      
      
         PRILOGA III
         
            Ukrepi za obvladovanje tveganja, ki se priporočajo pristojnim organom, da se zagotovi skladnost rib iz baltske regije, ki se dajo na trg v EU, z mejnimi vrednostmi, določenimi v Uredbi Komisije (ES) št. 1881/2006.
         
         1.   Splošni priporočeni ukrepi za obvladovanje tveganja
         
         
                     —
                  
                  
                     Sledljivost je zelo pomembna.
                  
               
                     —
                  
                  
                     Za trgovanje s sledom, lososom, morsko postrvjo in papalino v drugih državah članicah EU ali trženje na domačem trgu, če ne velja odstopanje, bi bilo treba v spremnih dokumentih omeniti območje ICES, v katerem je bila riba ulovljena. Po potrebi bi bilo treba jasno navesti, da je bila serija vzorčena in analizirana za dioksine ter vsoto dioksinov, dioksinom podobnih PCB in dioksinom nepodobnih PCB v skladu z zakonodajo EU ter da je v skladu z zakonodajo EU. Rezultati analize so lahko priloženi ali morajo biti na voljo na zahtevo.
                  
               
                     —
                  
                  
                     Če ni mogoče predložiti natančnih informacij o območju ICES, v katerem je bila riba ulovljena, bi bilo treba za trgovanje s sledom > 17 cm, lososom, morsko postrvjo in papalino > 12,5 cm v drugih državah članicah EU ali trženje na domačem trgu, če ne velja odstopanje, serijo vedno vzorčiti in analizirati za dioksine ter vsoto dioksinov, dioksinom podobnih PCB in dioksinom nepodobnih PCB v skladu z zakonodajo EU za preverjanje skladnosti z zakonodajo EU. To bi moralo biti jasno navedeno v spremnih dokumentih. Rezultati analize so lahko priloženi ali morajo biti na voljo na zahtevo.
                  
               
                     —
                  
                  
                     Organ v pristanišču iztovarjanja je odgovoren za potreben nadzor, da se zagotovi skladnost.
                  
               
                     —
                  
                  
                     Na voljo bi morala biti dokumentirana dokazila glede usode rib, ki se ne morejo tržiti za prehrano ljudi.
                  
               2.   Posebni priporočeni ukrepi za obvladovanje tveganja
         
         2.1   Baltski sled
         
         
                     —
                  
                  
                     Baltski sled iz ICES 22, 23, 24, 25, 26 in 27 → se lahko trži za prehrano ljudi.
                  
               
                     —
                  
                  
                     Baltski sled iz ICES 28-1, 29, 30, 31, 32:
                     
                                 —
                              
                              
                                 Švedska in Finska:
                                 
                                             —
                                          
                                          
                                             Brez sortiranja se baltski sled lahko trži samo na domačem trgu.
                                          
                                       
                                             —
                                          
                                          
                                             Za trgovanje v drugih državah članicah EU: Obvezno sortiranje sleda ≤ 17 cm in > 17 cm pred dajanjem na trg (približek, ker se sortira glede na širino, vendar to ni težava):
                                             
                                                         —
                                                      
                                                      
                                                         baltski sled ≤ 17 cm se lahko trži za prehrano ljudi,
                                                      
                                                   
                                                         —
                                                      
                                                      
                                                         baltski sled > 17 cm se lahko trži ali predela za prehrano ljudi samo za domač trg ali se lahko trži zunaj domačega trga samo, če je bila z analizo posamezne serije dokazana skladnost).
                                                      
                                                   
                                       
                           
                                 —
                              
                              
                                 Nemčija, Danska, Estonija, Latvija, Litva in Poljska:
                                 
                                             —
                                          
                                          
                                             Obvezno sortiranje baltskega sleda ≤ 17 cm in > 17 cm pred dajanjem na trg (približek, ker se sortira glede na širino, vendar to ni težava):
                                             
                                                         —
                                                      
                                                      
                                                         baltski sled ≤ 17 cm se lahko trži za prehrano ljudi,
                                                      
                                                   
                                                         —
                                                      
                                                      
                                                         baltski sled > 17 cm se ne more tržiti ali predelati za prehrano ljudi, razen če je bila z analizo posamezne serije dokazana skladnost.
                                                      
                                                   
                                       
                           
               
                     —
                  
                  
                     Baltski sled iz ICES 28-2:
                     
                                 —
                              
                              
                                 Švedska in Finska:
                                 
                                             —
                                          
                                          
                                             Brez sortiranja se baltski sled lahko trži samo na domačem trgu.
                                          
                                       
                                             —
                                          
                                          
                                             Za trgovanje v drugih državah članicah EU: Obvezno sortiranje baltskega sleda ≤ 21 cm in > 21 cm (približek, ker se sortira glede na širino, vendar to ni težava):
                                             
                                                         —
                                                      
                                                      
                                                         baltski sled ≤ 21 cm se lahko trži ali predela za prehrano ljudi,
                                                      
                                                   
                                                         —
                                                      
                                                      
                                                         baltski sled > 21 cm se lahko trži ali predela za prehrano ljudi samo za domač trg ali se lahko trži zunaj domačega trga samo, če je bila z analizo posamezne serije dokazana skladnost.
                                                      
                                                   
                                       
                           
                                 —
                              
                              
                                 Nemčija, Danska, Estonija, Latvija, Litva in Poljska:
                                 
                                             —
                                          
                                          
                                             Obvezno sortiranje baltskega sleda ≤ 21 cm in > 21 cm pred dajanjem na trg (približek, ker se sortira glede na širino, vendar to ni težava):
                                             
                                                         —
                                                      
                                                      
                                                         baltski sled ≤ 21 cm se lahko trži za prehrano ljudi,
                                                      
                                                   
                                                         —
                                                      
                                                      
                                                         baltski sled > 21 cm se ne more tržiti ali predelati za prehrano ljudi, razen če je bila z analizo posamezne serije dokazana skladnost.
                                                      
                                                   
                                       
                           
               2.2   Losos
         
         
                     —
                  
                  
                     Losos iz ICES 24, 25 in 26:
                     
                                 —
                              
                              
                                 Švedska, Finska in Latvija:
                                 
                                             —
                                          
                                          
                                             Losos se lahko trži na domačem trgu (odstopanje).
                                          
                                       
                                             —
                                          
                                          
                                             Trgovanje v drugih državah članicah EU: možno samo, če je bila z analizo posamezne serije dokazana skladnost z zakonodajo EU.
                                          
                                       
                           
                                 —
                              
                              
                                 Nemčija, Danska, Estonija, Litva in Poljska:
                                 
                                             —
                                          
                                          
                                             Losos, težji od 2 kg, se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                                             —
                                          
                                          
                                             Losos teže manj kot 5,5 kg je skladen po obrezovanju (postopek se uporablja na Danskem in Poljskem samo za ICES 24, 25 in 26) in losos teže od 5,5 kg do 7,9 kg je skladen po obrezovanju in odstranitvi trebušnega dela (postopek uporablja na Poljskem za ICES 24, 25 in 26).
                                          
                                       
                                             —
                                          
                                          
                                             Obrezan losos > 5,5 kg in obrezan losos z odstranjenim trebušnim delom > 7,9 kg se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                           
               
                     —
                  
                  
                     Losos iz ICES 27, 28, 29, 30, 31 in 32:
                     
                                 —
                              
                              
                                 Švedska, Finska in Latvija:
                                 
                                             —
                                          
                                          
                                             Losos se lahko trži na domačem trgu (odstopanje).
                                          
                                       
                                             —
                                          
                                          
                                             Trgovanje v drugih državah članicah EU: možno samo, če je bila z analizo posamezne serije dokazana skladnost z zakonodajo EU.
                                          
                                       
                           
                                 —
                              
                              
                                 Nemčija, Danska, Estonija, Litva in Poljska:
                                 
                                             —
                                          
                                          
                                             Losos se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                           
               2.3   (Morska) postrv
         
         
                     —
                  
                  
                     (Morska) postrv iz ICES 22, 23, 24, 25 in 26:
                     
                                 —
                              
                              
                                 Švedska in Finska:
                                 
                                             —
                                          
                                          
                                             (Morska) postrv se lahko trži na domačem trgu (odstopanje).
                                          
                                       
                                             —
                                          
                                          
                                             Trgovanje v drugih državah članicah EU: možno samo, če je bila z analizo posamezne serije dokazana skladnost z zakonodajo EU.
                                          
                                       
                           
                                 —
                              
                              
                                 Nemčija, Danska, Estonija, Latvija, Litva in Poljska:
                                 
                                             —
                                          
                                          
                                             (Morska) postrv teže več kot 2 kg: postrv se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                                             —
                                          
                                          
                                             Obrezana (morska) postrv z odstranjenim trebušnim delom < 4,5 kg: izpolnjene zahteve (postopek se uporablja na Poljskem za ICES 22-23-24-25-26).
                                          
                                       
                                             —
                                          
                                          
                                             Obrezana (morska) postrv z odstranjenim trebušnim delom > 4,5 kg se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                           
               
                     —
                  
                  
                     (Morska) postrv iz ICES 27, 28, 29, 30, 31 in 32:
                     
                                 —
                              
                              
                                 Švedska in Finska:
                                 
                                             —
                                          
                                          
                                             (Morska) postrv se lahko trži na domačem trgu (odstopanje).
                                          
                                       
                                             —
                                          
                                          
                                             Trgovanje v drugih državah članicah EU: možno samo, če je bila z analizo posamezne serije dokazana skladnost z zakonodajo EU.
                                          
                                       
                           
                                 —
                              
                              
                                 Nemčija, Danska, Estonija, Latvija, Litva in Poljska:
                                 
                                             —
                                          
                                          
                                             (morska) postrv se lahko trži za prehrano ljudi samo, če je bila z analizo posamezne serije dokazana skladnost z zakonodajo EU.
                                          
                                       
                           
               2.4   Papalina
         
         
                     —
                  
                  
                     Papalina iz ICES 22, 23, 24, 25, 26, 27, 28 se lahko trži za prehrano ljudi.
                  
               
                     —
                  
                  
                     Papalina iz ICES 29, 30, 31, 32:
                     
                                 —
                              
                              
                                 Obvezno sortiranje papalin ≤ 12,5 cm in papalin > 12,5 cm;
                                 papaline ≤ 12,5 cm se lahko tržijo za prehrano ljudi;
                                 papaline > 12,5 cm se ne morejo tržiti ali predelati za prehrano ljudi, razen če je bila z analizo posamezne serije dokazana skladnost.
                              
                           
               2.5   Jetra polenovke
         
         Za jetra polenovke iz polenovke, ujete v baltski regiji, se sumi, da zahteve niso bile izpolnjene, zato bi bilo treba analizirati vsako serijo, da se dokaže skladnost, pred dajanjem na trg EU.